དེ་ལྟར་ན་གསེར་འོད་དམ་པ་དང་མདོ་སྡེ་ས་བཅུ་བ་སོགས་མགོན་པོ་ཀླུ་སྒྲུབ་ཀྱི་སྔོན་ལོ་བརྒྱ་ཡི་གོང་རོལ་ན་ཡོད་པ་གསལ་བོར་བྱུང་བ་རེད།དེ་ནི་ཐེག་ཆེན་བཀའ་སྒྲུབ་ལ་བསམ་བློ་གཏོང་མཁན་ཞིག་གི་ངོས་ནས་བཤད་ན་ཧ་ཅང་གི་སྤྲོ་སྣང་ཡོད་པའི་ལོ་རྒྱུས་ཚན་པ་ཞིག་རེད།མདོ་གསེར་འོད་དམ་པ་ནི།ཐེག་ཆེན་གྱི་མདོ་དང་སེམས་ཙམ་པའི་ལྟ་གྲུབ་གསལ་བ་སྐུ་གསུམ་གྱི་རྣམ་བཞག་བསྟན་པ་ལྷག་པར་དུ་གསང་སྔགས་དང་འབྲེལ་བའི་དཀྱིལ་འཁོར་དང་དབང་གི་སྐོར་སོགས་ཀྱི་ཐ་སྙད་གསལ་བའི་མདོ་སྡེ་གལ་ཆེན་ཞིག་རེད།དེས་ན་འདི་ཐེག་ཆེན་དང་གསང་སྔགས་བཀའ་སྒྲུབ་ལ་ཧ་ཅང་དགོས་མཁོ་ཆེ་བའི་ལོ་རྒྱུས་ཚན་པ་ཞིག་ཡིན་པས་བོད་ཡིག་ཏུ་བསྒྱུར་ཁུལ་བྱས།༽